
31 Ιουλίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 2669 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Έγκριση μόνιμων μέτρων ρύθμισης οδικής κυ¬ 
κλοφορίας με την τοποθέτηση πινακίδων κυκλο¬ 
φορίας στην οδό Νικολάου Αναγνωστοπούλου 
και στις καθέτους αυτής, της Δ.Κ. Ιωαννίνων, στο 
Δήμο Ιωαννιτών Π.Ε. Ιωαννίνων. 

2 Έγκριση αποζημίωσης υπερωριακής απασχόλη¬ 
σης υπάλληλων Συνδέσμου Δήμων Πειραιά και 
Δυτικής Αττικής για το έτος 2017. 

ΔΙΟΡΘΩΣΕΙΣ ΣΦΑΛΜΑΤΩΝ 

3 Διόρθωση σφάλματος στην αριθμ. 117188/Δ2 
απόφαση του Υπουργού Παιδείας, Έρευνας και 
Θρησκευμάτων, που δημοσιεύθηκε στοΦΕΚ2423/ 
τ.Β'/14.07.2017. 

4 Διόρθωση σφάλματος στην απόφαση του Υπουρ¬ 
γού Παιδείας, Έρευνας και Θρησκευμάτων, και 
του Υπουργού και της Υφυπουργού Οικονομικών, 
που δημοσιεύθηκε στο ΦΕΚ 2351 /τ.Β'/11.07.2017 


ΑΠΟΦΑΣΕΙΣ 

Αριθμ. 99571 _ (1) 

Έγκριση μόνιμων μέτρων ρύθμισης οδικής κυ¬ 
κλοφορίας με την τοποθέτηση πινακίδων κυκλο¬ 
φορίας στην οδό Νικολάου Αναγνωστοπούλου 
και στις καθέτους αυτής, της Δ.Κ. Ιωαννίνων, στο 
Δήμο Ιωαννιτών Π.Ε. Ιωαννίνων. 

Ο ΣΥΝΤΟΝΙΣΤΗΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΗΠΕΙΡΟΥ - 
ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Το ν. 2503/1997 (ΦΕΚ 107/Α730-05-1997) «Διοίκη¬ 


ση, οργάνωση, στελέχωση της Περιφέρειας, ρύθμιση 
θεμάτων για την τοπική αυτοδιοίκηση και άλλες δια¬ 
τάξεις». 

2. Το ν. 2647/1998 (ΦΕΚ 237/Α722-10-1998) «Μεταβί¬ 
βαση αρμοδιοτήτων στις Περιφέρειες και την Αυτοδιοί¬ 
κηση και άλλες διατάξεις». 

3. Το ν. 3852/2010 (ΦΕΚ 87/Α707-06-2010) «Νέα Αρχι¬ 
τεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης». 

4. Το π.δ. αρ. 141/2010 (ΦΕΚ 234/Α727-12-2010) «Ορ¬ 
γανισμός της Αποκεντρωμένης Διοίκησης Ηπείρου - Δυτ. 
Μακεδονίας», όπωςτροποποιήθηκε με το άρθρο 92 του 
ν. 4446/2016 (ΦΕΚ 240/Α722-12-2016) «Πτωχευτικός Κώ¬ 
δικας, Διοικητική Δικαιοσύνη, Τέλη - Παράβολα, Οικει- 
οθελής αποκάλυψη φορολογητέας ύλης παρελθόντων 
ετών, Ηλεκτρονικές συναλλαγές, Τροποποιήσεις του 
ν. 4270/2014 και λοιπές διατάξεις». 

5. Το ν. 4325/2015 (ΦΕΚ 47/Α711-05-2015) «Εκδημο¬ 
κρατισμός της Διοίκησης- Καταπολέμηση Γραφειοκρα¬ 
τίας και Ηλεκτρονική Διακυβέρνηση. Αποκατάσταση 
αδικιών και άλλες διατάξεις» και ειδικότερα το άρθρο 
28 αυτού. 

6. Το ν. 4368/2016 (ΦΕΚ 21/Α721-02-2016) «Μέτρα 
για την επιτάχυνση του κυβερνητικού έργου και άλλες 
διατάξεις». 

7. Την υπ' αριθμ. 13912/15-05-2017 Απόφαση του 
Υπουργού Εσωτερικών (ΦΕΚ 250/ΥΟΔΔ/26-05-2017) 
με την οποία διορίστηκε Συντονιστής της Αποκεντρω¬ 
μένης Διοίκησης Ηπείρου - Δυτ. Μακεδονίας ο Βασίλειος 
Μιχελάκηςτου Πολυκάρπου. 

8. Το ν. 3861 /2010 (ΦΕΚ 112/Α713-07-2010) «Ενίσχυση 
της διαφάνειας με την υποχρεωτική ανάρτηση νόμων και 
πράξεων και κυβερνητικών, διοικητικών και αυτοδιοικη- 
τικών οργάνων στο διαδίκτυο «Πρόγραμμα Διαύγεια» 
και άλλες διατάξεις». 

9. Τον ν. 2696/1999 (ΦΕΚ 57/Α723-03-1999) «Κύρωση 
του Κώδικα Οδικής Κυκλοφορίας» και ειδικότερατο αρθμ. 

10 παρ. 2 και το αρθ. 52 αυτού όπως αντικαταστάθηκε 
με την παρ. 9 του αρθ. 48 του ν. 4313/2014 (ΦΕΚ 261 /Α'/ 
17-12-2014). 

10. Την με αριθμ. ΔΙΠΑΔ/οικ./502/2003 (ΦΕΚ 946/Β7 
2003) Υ.Α «Έγκριση Τεχνικής προδιαγραφής σήμανσης 
εκτελούμενων οδικών έργων εντός και εκτός κατοικη- 
μένων περιοχών ως ελάχιστα όρια». 

11 .Την με αριθμ. ΔΜΕΟ/Ο/613/2011 (ΦΕΚ 905/Β72011) 
Υ.Α «Έγκριση Προδιαγραφών και οδηγιών σήμανσης 
εκτελούμενων έργων (ΟΜΟΕ-ΣΕΕΟ)». 

12. Την με αριθμ. πρωτ.ΔΟΥ/οικ/220/15-01-2015 
Εγκύκλιο του ΥΠΟΜΕΔΙ «Μέτρα ρύθμισης κυκλοφορίας 
για την εκτέλεση έργων στο οδικό δίκτυο της χώρας- 
Εφαρμογή των διατάξεων του αρθ. 52 του ν. 2696/1999 
(ΚΟΚ), όπως τροποποιήθηκε και ισχύει με το αρθ. 48 του 
ν. 4313/2014». 

13. Το υπ'αριθμ. ΔΟΥ/1626/Φ-922/02-04-2015 έγγρα¬ 
φο της Δ/νσης Νομοθετικού Συντονισμού και Καλής Νο¬ 
μοθέτησης του ΥΠΟΜΕΔΙ «Διευκρινίσεις για τη λήψη των 
μέτρων ρύθμισης της κυκλοφορίας». 

14. Το υπ'αριθμ. ΔΟΥ/1978Φ-922/18-05-2015 έγγραφο 
της Δ/νσης Συγκοινωνιακών Υποδομών και Δ/νσης Οδι¬ 
κών Υποδομών του Υπουργείου Οικονομίας, Υποδομών, 
Ναυτιλίας και Τουρισμού, «διευκρινίσεις σχετικά με την 
έγκριση μελετών καθορισμού μέτρων, που αφορούν στη 
ρύθμιση της κυκλοφορίας κατά την εκτέλεση προγραμ¬ 
ματισμένων έργων σε οδούς που εμπίπτουν στο άρθρο 
52 του ΚΟΚ, όπως τροποποιήθηκε και ισχύει». 

15. Το υπ'αριθμ. ΔΟΥ/4373/Φ-255/05-10-2015 έγγρα¬ 
φο της Δ/νσης Οδικών Υποδομών του Υπουργείου Υπο¬ 
δομών, Μεταφορών και Δικτύων «περί έγκρισης μελετών 
καθορισμού μόνιμων μέτρων ρύθμισης της κυκλοφορίας 
σε οδούς, που εμπίπτουν τις διατάξεις του άρθρου 52 
του ΚΟΚ». 

16. Την υπ'αριθμ. πρωτ. οικ.35082/1652/05-06-2014 
Απόφαση της Γενικής Γραμματέως Αποκεντρωμένης Δι¬ 
οίκησης Ηπείρου - Δυτ. Μακεδονίας (ΑΔΑ: ΒΝΛ50Ρ1Γ- 
ΓΟΤ) για την «Άσκηση αρμοδιότητας έγκρισης αποφά¬ 
σεων των ΟΤΑ που αφορούν μέτρα ρύθμισης οδικής 
κυκλοφορίας σύμφωνα με τα άρθρα 52 και 52Α του ν. 
2696/1999 όπως τροποποιήθηκε και ισχύει». 

17. Την υπ'αριθμ. πρωτ. οικ. 19783/269/14-04-2015 
Απόφαση του Γενικού Γραμματέα Αποκεντρωμένης Δι¬ 
οίκησης Ηπείρου - Δυτ. Μακεδονίας (ΑΔΑ: 6Ω7ΑΟΡ1Γ- 
Τ02) για την «Τροποποίηση - Συμπλήρωση της υπ'αριθ. 
35082/1652/05-06-2014 Απόφασης Γενικής Γραμματέως 
περί άσκησης αρμοδιότητας έγκρισης αποφάσεων των 
ΟΤΑ που αφορούν μέτρα ρύθμισης οδικής κυκλοφορίας 
σύμφωνα μετά άρθρα 52 και 52Ατου ν. 2696/1999 όπως 
τροποποιήθηκε και ισχύει». 

18. Το υπ'αριθμ.πρωτ. οικ.33278/394/08-06-2015 έγ¬ 
γραφο του προϊσταμένου της Γενικής Διεύθυνσης Χωρο¬ 
ταξικής και Περιβαλλοντικής Πολιτικής της Α.Δ.Η.-Δ.Μ. 
«Οδηγίες για τα απαιτούμενα δικαιολογητικά στοιχεία 
πληρότητας φακέλου της διαδικασίας έγκρισης κυκλο- 
φοριακών ρυθμίσεων σύμφωνα με το αρθ. 52 παρ. 1 και 
3 του ν. 2696/1999 (ΦΕΚ-57 Α/23-3-1999) «Κύρωση του 
Κώδικα Οδικής Κυκλοφορίας», όπως αντικαταστάθηκε 


με την παρ. 9 του άρθ.48. του ν. 4313/2014, ΦΕΚ-261 
Α/17-12-2014)». 

Ειδικότερα: 

19. Το υπ'αριθμ. πρωτ. 79442/12-06-2017 έγγραφο 
της Δ/νσης Διοίκησης της Α.Δ.Η.-Δ.Μ., με το οποίο μας 
διαβιβάστηκαν: 

α) το υπ'αριθμ. πρωτ. 27718/3087/04-05-2017 έγγρα¬ 
φο του Δήμου Ιωαννιτών που διαβιβάζει συνημμένα: 

- την 77/2016 (20-9-2016) απόφαση της Επιτροπής 
Ποιότητας Ζωής του Δήμου Ιωαννιτών, 

- την 462/2016 απόφαση του Δημοτικού Συμβουλίου 
του Δήμου Ιωαννιτών, το πρακτικό 13/2016 του Δ.Σ. με 
το αποδεικτικό τοιχοκόλλησης του και το αποδεικτικό 
ανάρτησης της απόφασης Δ.Σ. 

-την κυκλοφοριακή μελέτη τηςΔ/νσηςΤεχνικών Υπη¬ 
ρεσιών του Δήμου Ιωαννιτών: «Έγκριση τοποθέτησης 
πινακίδων κυκλοφορίας στην οδό Νικολάου Αναγνω- 
στοπούλου και στις καθέτους αυτής». 

β) το υπ'αριθμ. πρωτ. 79438/12-06-2017 έγγραφο της 
Δ/νσης Διοίκησης της Α.Δ.Η.-Δ.Μ., με το οποίο επικυ¬ 
ρώθηκε η προηγούμενη απόφαση 462/2016 του Δ.Σ. 

20. Το γεγονός ότι από τα συνημμένα προκύπτει ότι η 
τοποθέτηση πινακίδων κυκλοφορίας στην οδό Νικολάου 
Αναγνωστοπούλου και στις καθέτους αυτής, ώστε η οδός 
αυτή να γίνει οδός προτεραιότητας, είναι απαραίτητη 
για τη βελτίωση των κυκλοφοριακών συνθηκών και της 
ασφάλειας της οδικής κυκλοφορίας, σύμφωνα με τα ανα- 
φερόμενα στην κυκλοφοριακή μελέτη. 

21. Το γεγονός ότι δεν προκαλείται δαπάνη σε βάρος 
του κρατικού προϋπολογισμού, αποφασίζουμε: 

Εγκρίνουμε τα μόνιμα μέτρα ρύθμισης οδικής κυκλο¬ 
φορίας ώστε η οδός Ν. Αναγνωστοπούλου της Δ.Κ. Ιωαν- 
νίνων Δήμου Ιωαννιτών να γίνει οδός προτεραιότητας με 
την τοποθέτηση πινακίδων κυκλοφορίας στην ανωτέρω 
οδό και στις καθέτους αυτής, σύμφωνα με το σχέδιο σή¬ 
μανσης που συνοδεύει την παρούσα. 

Η εν λόγω έγκριση χορηγείται με τις παρακάτω προ¬ 
ϋποθέσεις: 

1. Να λαμβάνεται μέριμνα, ώστε με την εφαρμογή 
των προτεινόμενων κυκλοφοριακών ρυθμίσεων να μην 
επηρεάζονται οι υπηρεσίες των μέσων οδικής μαζικής 
μεταφοράς. 

2. Οι προτεινόμενες κυκλοφοριακές ρυθμίσεις να 
υποστηρίζουν και τις ανάγκες των Ατόμων με Αναπη¬ 
ρία (ΑμεΑ). 

3. Τα μέτρα που λαμβάνονται με την παρούσα απόφα¬ 
ση να ισχύουν από την τοποθέτηση των οικείων πινακί¬ 
δων σήμανσης, των σηματοδοτών ή των διαγραμμίσεων 
στο οδόστρωμα, εκτός αν κατά τον χρόνο ισχύος των 
μέτρων αυτών η κυκλοφορία ρυθμίζεται από στελέχη 
της αρμόδιας Αστυνομικής Αρχής. 

4. Την αυτοδίκαιη ανάκληση της, σε περίπτωση μη 
τήρησης των όρων και των προϋποθέσεων που έχουν 
τεθεί από τους αρμόδιους φορείς καθώς και με την από¬ 
φαση αυτή. 

5. Τη μη νομιμοποίηση τυχόν παράνομων ενεργειών. 

6. Την παρακολούθηση της ακριβούς εκτέλεσης των 
όρων που έχουν τεθεί με αυτή από τις Αρχές προς τις 

οποίες αποστέλλεται, στα πλαίσια των αρμοδιοτήτων 
τους. 

7. Να τηρούνται απαρέγκλιτα τα όσα αναγράφονται 
στην κυκλοφοριακή μελέτη «Απαγόρευση στάθμευσης 
επί της οδού Πεντέλης της Δ.Κ. Ιωαννίνων Δήμου Ιωαν- 
νιτών», βάσει της οποίας ελήφθη η 462/2016 απόφαση 
του Δημοτικού Συμβουλίου του Δήμου Ιωαννιτών. 

Η ασφάλεια οδικής κυκλοφορίας, οι απαραίτητες ση¬ 
μάνσεις και η ενημέρωση των πολιτών που άπτονται 


των παραπάνω κυκλοφοριακών ρυθμίσεων αποτελούν 
μέριμνα και ευθύνη του Δήμου. 

Κατά της παρούσας απόφασης επιτρέπεται, σύμφωνα 
με το τελευταίο εδάφιο της παρ. 2 του άρθρου 1 του 
ν. 2503/1997, προσφυγή στον Υπουργό Υποδομών & Με¬ 
ταφορών μέσα σε αποκλειστική προθεσμία τριάντα (30) 
ημερών. Επίσης κατά της παρούσας απόφασης μπορεί 
να ασκηθεί προσφυγή στα Διοικητικά Δικαστήρια και 
ενώπιον του Συμβουλίου της Επικράτειας. 

Η απόφαση αυτή να δημοσιευθεί στην Εφημερίδα της Κυβερνήσεως. 


Ιωάννινα, 17 Ιουλίου 2017 

Ο Συντονιστής 
Αποκεντρωμένης Διοίκησης 

ΒΑΣΙΛΕΙΟΣ ΜΙΧΕΛΑΚΗΣ 

πρωτ. 1141 

Αριθμ. απ όφ α σης 1 26/2017 (2) 

Έγκριση αποζημίωσης υπερωριακής απασχόλη¬ 
σης υπάλληλων Συνδέσμου Δήμων Πειραιά και 
Δυτικής Αττικής για το έτος 2017. 

Ο ΠΡΟΕΔΡΟΣ 

ΤΟΥ ΣΥΝΔΕΣΜΟΥ ΔΗΜΩΝ ΠΕΙΡΑΙΑ 
ΚΑΙ ΔΥΤΙΚΗΣ ΑΤΤΙΚΗΣ 

Έχοντας υπόψη: 

1. Τις διατάξεις της παρ.1 του άρθρου 58 του ν. 3852/ 
2010. 

2. Τις διατάξεις του άρθρου 48 του ν. 3584/2007. 

3. Τις διατάξεις του άρθρου 20 του ν. 4354/2015. 

4. Την υπ'αριθμ. 2/1015 /ΔΕΠ/05.01.2016 Εγκύκλιο του 
Υπουργείου Οικονομικών. 

5. Την υπ' αριθμ. 66/2016 απόφαση του Δ.Σ (ΑΔΑ : 
Ω7ΟΥΟΡΣΒ-Ο0Π) περί 24ωρης λειτουργίας του Κοι¬ 
μητηρίου, με την οποία επικαιροποιήθηκε η υπ' αριθ. 
27/2009 απόφαση Δ.Σ με έγκριση της Αποκεντρωμένης 
Διοίκησης Αττικής με αρ. πρωτ. 07/ΔΤΑ/3409/10.6.2009. 

6. Το γεγονός ότι δεν προκαλείται δαπάνη σε βάρος 
του κρατικού προϋπολογισμού. 

7. Τον αριθμό των υπηρετούντων υπαλλήλων στον 
Σύνδεσμο. 

8. Τις υπηρεσιακές ανάγκες που δημιουργούνται για 
την λειτουργία του γραφείου Προέδρου τις απογευμα¬ 
τινές ώρες και την λειτουργία του γραφείου Δ.Σ. και Ε.Ε. 
τις απογευματινές ώρες και κατά την διενέργεια των 
συνεδριάσεων. 

9. Τις υπηρεσιακές ανάγκες που δημιουργούνται για 
την λειτουργία του τμήματος ταφής από 07:00 έως τις 
16:30 κάθε εργάσιμη ημέρα για την διενέργεια όλων των 
ταφών και εκταφών. 

10. Τις υπηρεσιακές ανάγκες που δημιουργούνται για 
την λειτουργία του τμήματος ταφολογίου από 7:00 έως 
τις 16:30 κάθε εργάσιμη ημέρα για την διενέργεια όλων 
των διαδικασιών των ταφών- εκταφών και εξυπηρέτηση 
των επισκεπτών. 

11. Τις υπηρεσιακές ανάγκες που δημιουργούνται για 
την λειτουργία του ταμείου από 7:00 έως τις 16:30 κάθε 
εργάσιμη ημέρα για την διενέργεια όλων των πληρωμών 
των ταφών - εκταφών - ρυθμίσεων και εξυπηρέτηση των 
επισκεπτών. 

12. Τις υπηρεσιακές ανάγκες που δημιουργούνται για 
την λειτουργία των υπολοίπων υπηρεσιών του νεκρο¬ 
ταφείου (λογιστήριο - γραφείο προσωπικού - τεχνική 
υπηρεσία) από 7:00 έως τις 16:30 κάθε εργάσιμη ημέρα 
για την διενέργεια όλων των υποστηρικτικών εργασιών 
των τμημάτων που παραμένουν ανοικτά εξυπηρέτηση 
των επισκεπτών και υποστήριξη των λειτουργιών του 
ταφολογίου. 

13. Τις υπηρεσιακές ανάγκες που δημιουργούνται για 
την λειτουργία των υπολοίπων υπηρεσιών του νεκροτα¬ 
φείου από 7:00 έως τις 16:30 κάθε εργάσιμη ημέρα για 
την διενέργεια του συντονιστικού έργου από τον Διευ¬ 
θυντή της υπηρεσίας και εξυπηρέτηση των επισκεπτών. 

14. Τις υπηρεσιακές ανάγκες που δημιουργούνται για 
την προετοιμασία των εκταφών (θραύση μνημείων - 


αποκομιδή) ώστε να είναι έτοιμες οι εκταφές για τις 7:00 
το πρωί της επόμενης ημέρας από το τμήμα καθαριότη¬ 
τας με εργασία απογευματινή σχεδόν μετά το πέρας των 
κηδειών μεταξύ 16:00 και 18:00 καθημερινά. 

15. Τις υπηρεσιακές ανάγκες που δημιουργούνται για 
την εικοσιτετράωρη φύλαξη του νεκροταφείου όλες τις 
ημέρες του μήνα οι οποίες επιβάλλουν την απασχόληση 
προσωπικού της υπηρεσίας πέραν του κανονικού ωρα¬ 
ρίου εργασίας, για να καλυφθούν οι νυχτερινές ώρες , 
μέρος από τις απογευματινές και οι ώρες κατά τις αργίες 
και εξαιρέσιμες. 

16. Την σχετική έγκριση του Γραμματέα Αποκεντρω¬ 
μένης Διοίκησης Αττικής για την 24ωρη λειτουργία των 
υπηρεσιών του νεκροταφείου, αποφασίζουμε: 

1. Εγκρίνουμε την υπερωριακή απασχόληση 1 υπαλλή¬ 
λου του Συνδέσμου, που είναι τοποθετημένος στο γρα¬ 
φείο Προέδρου και 1 υπαλλήλου που είναι τοποθετημένος 
στο γραφείο ΔΣ και ΕΕ , κατά το χρονικό διάστημα έως 
31/12/2017, για 20 ώρες ανά υπάλληλο μηνιαίως, για απο¬ 
γευματινή εργασία με την προβλεπόμενη από το Νόμο 
αποζημίωση, για την κάλυψη των προμνημονευόμενων 
υπηρεσιακών αναγκών. Η κάλυψη των αναγκών υπερω- 
ριακής εργασίας δεν μπορεί να γίνει με βάρδιες, καθώς 
δεν επαρκούν οι εργαζόμενοι αφού πρόκειται για έναν 
υπάλληλο σε κάθε θέση. Η δαπάνη που θα προκόψει από 
την ως άνω απασχόληση, θα ανέλθει κατά μέγιστο στο 
ποσό των (3,60 χ 20 χ 12 χ 1.10) χ 2 = 1.900,80€. 

2. Εγκρίνουμε την υπερωριακή απασχόληση 8 υπαλ¬ 
λήλων του Συνδέσμου, που είναι τοποθετημένοι στο 
τμήμα ταφής - εκταφής, κατά το χρονικό διάστημα έως 
31/12/2017, για 20 ώρες ανά υπάλληλο μηνιαίως, για 
απογευματινή εργασία με την προβλεπόμενη από το 
Νόμο αποζημίωση, για την κάλυψη των προμνημονευ¬ 
όμενων υπηρεσιακών αναγκών. Η κάλυψη των αναγκών 
υπερωριακής εργασίας δεν μπορεί να γίνει με βάρδιες 
, καθώς δεν επαρκούν οι εργαζόμενοι και οι ανάγκες 
είναι συνεχόμενες και καθημερινές, λόγω ωραρίου λει¬ 
τουργίας. Η δαπάνη που θα προκύψει από την ως άνω 
απασχόληση, θα ανέλθει κατά μέγιστο στο ποσό των 
(3,60 χ 20χ 12 χ 1.10) χ 8 = 7.603,20€. 

3. Εγκρίνουμε την υπερωριακή απασχόληση 6 υπαλλή¬ 
λων του Συνδέσμου, που είναι τοποθετημένοι στο τμήμα 
ταφολογίου, κατά το χρονικό διάστημα έως 31 /12/2017, 
για 20 ώρες ανά υπάλληλο μηνιαίως, για απογευματινή 
εργασία με την προβλεπόμενη από το Νόμο αποζημίω¬ 
ση, για την κάλυψη των προμνημονευόμενων υπηρεσι¬ 
ακών αναγκών. Η κάλυψη των αναγκών υπερωριακής 
εργασίας δεν μπορεί να γίνει με βάρδιες , καθώς δεν 
επαρκούν οι εργαζόμενοι και οι ανάγκες είναι συνεχό¬ 
μενες και καθημερινές, λόγω ωραρίου λειτουργίας. Η 
δαπάνη που θα προκύψει από την ως άνω απασχόληση, 
θα ανέλθει κατά μέγιστο στο ποσό των (3,60 χ 20 χ 12 χ 
1.10) χ6 = 5.702,40€. 

4. Εγκρίνουμε την υπερωριακή απασχόληση 1 υπαλλή¬ 
λου του Συνδέσμου, που είναι τοποθετημένος στο τμήμα 
ταμείου, κατά το χρονικό διάστημα έως 31/12/2017, για 
20 ώρες ανά υπάλληλο μηνιαίως, για απογευματινή ερ¬ 
γασία με την προβλεπόμενη από το Νόμο αποζημίωση, 
για την κάλυψη των προμνημονευόμενων υπηρεσιακών 

αναγκών. Η κάλυψη των αναγκών υπερωριακής εργασίας 
δεν μπορεί να γίνει με βάρδιες, καθώς δεν επαρκούν οι 
εργαζόμενοι αφού πρόκειται για έναν υπάλληλο σε μία 
θέση Η δαπάνη που θα προκύψει από την ως άνω απα¬ 
σχόληση, θα ανέλθει κατά μέγιστο στο ποσό των (3,60 
χ 20 χ 12 χ 1.10) χ 1 = 950,40€. 

5. Εγκρίνουμε την υπερωριακή απασχόληση 2 υπαλλή¬ 
λων του Συνδέσμου, που είναι τοποθετημένοι στο τμήμα 
λογιστηρίου, την υπερωριακή απασχόληση 2 υπαλλήλων 
που είναι τοποθετημένοι στο γραφείο προσωπικού και 1 
υπαλλήλου που είναι τοποθετημένος στην τεχνική υπη¬ 
ρεσία κατά το χρονικό διάστημα έως 31/12/2017, για 20 
ώρες ανά υπάλληλο μηνιαίως, για απογευματινή εργασία 
με την προβλεπόμενη από το Νόμο αποζημίωση, για την 
κάλυψη των προμνημονευόμενων υπηρεσιακών ανα¬ 
γκών. Η κάλυψη των αναγκών υπερωριακής εργασίας 
δεν μπορεί να γίνει με βάρδιες, καθώς δεν επαρκούν οι 
εργαζόμενοι και οι ανάγκες είναι συνεχόμενες και κα¬ 
θημερινές, λόγω ωραρίου λειτουργίας. Η δαπάνη που 
θα προκύψει από την ως άνω απασχόληση, θα ανέλθει 
κατά μέγιστο στο ποσό των (3,60 χ 20 χ 11 χ 1.10) χ 5 = 
4.356,00€. 

6. Εγκρίνουμε την υπερωριακή απασχόληση 1 υπαλ¬ 
λήλου του Συνδέσμου, που είναι τοποθετημένος ως 
Διευθυντής της υπηρεσίας, κατά το χρονικό διάστημα 
έως 31/12/2017, για 20 ώρες ανά υπάλληλο μηνιαίως, 
για απογευματινή εργασία με την προβλεπόμενη από το 
Νόμο αποζημίωση, για την κάλυψη των προμνημονευό¬ 
μενων υπηρεσιακών αναγκών. Η κάλυψη των αναγκών 
υπερωριακής εργασίας δεν μπορεί να γίνει με βάρδιες, 
καθώς δεν επαρκούν οι εργαζόμενοι αφού πρόκειται για 
έναν υπάλληλο σε μία θέση. Η δαπάνη που θα προκύψει 
από την ως άνω απασχόληση, θα ανέλθει κατά μέγιστο 
στο ποσό των (6 χ 20 χ 12 χ 1.10) χ 1 =1.584,00€. 

7. Εγκρίνουμε την υπερωριακή απασχόληση 8 υπαλ¬ 
λήλων του Συνδέσμου, που είναι τοποθετημένοι στο 
τμήμα καθαριότητας , κατά το χρονικό διάστημα έως 
31/12/2017, για 20 ώρες ανά υπάλληλο μηνιαίως, για 
απογευματινή εργασία με την προβλεπόμενη από το 
Νόμο αποζημίωση, για την κάλυψη των προμνημονευ¬ 
όμενων υπηρεσιακών αναγκών. Η κάλυψη των αναγκών 
υπερωριακής εργασίας δεν μπορεί να γίνει με βάρδιες 
, καθώς δεν επαρκούν οι εργαζόμενοι και οι ανάγκες 
είναι συνεχόμενες και καθημερινές, λόγω ωραρίου λει¬ 
τουργίας. Η δαπάνη που θα προκύψει από την ως άνω 
απασχόληση, θα ανέλθει κατά μέγιστο στο ποσό των 
(3,60 χ 20 χ 12 χ 1.10) χ 8 = 7.603,20€. 

8. Εγκρίνουμε την υπερωριακή απασχόληση 6 
υπαλλήλων του Συνδέσμου, που είναι τοποθετημένοι 
στο γραφείο φύλαξης, κατά το χρονικό διάστημα έως 
31/12/2017, για 20 ώρες ανά υπάλληλο μηνιαίως, για 
απογευματινή εργασία με την προβλεπόμενη από το 


Νόμο αποζημίωση, για την κάλυψη των προμνημονευό¬ 
μενων υπηρεσιακών αναγκών και 16 ώρες ανά υπάλληλο 
μηνιαίως, για τις Κυριακές και εξαιρέσιμες ημέρες με την 
προβλεπόμενη από το Νόμο αποζημίωση. Η κάλυψη 
των αναγκών υπερωριακής εργασίας δεν μπορεί να γίνει 
με βάρδιες, καθώς δεν επαρκούν οι εργαζόμενοι και οι 
ανάγκες είναι συνεχόμενες και καθημερινές, λόγω ωρα¬ 
ρίου λειτουργίας. Η δαπάνη που θα προκύψει από την 
ως άνω απασχόληση θα ανέλθει κατά μέγιστο στο ποσό 
των (3,60χ36χ12χ1.10)χ6 = 10.264,32€. 

Η συνολική δαπάνη ανέρχεται σε 1.900,80€ + 
7.603,20€ + 5.702,40€ + 950,40€ + 4.356,00€ + 1.584,00€ 
+ 7.603,20€ + 10.264,32€ = 39.964,32€ και χρεώνεται 
στους κωδικούς: 02.10.6022 (20.000,00€), 02.30.6022 
(3.000,00€), 02.45.6022 (15.000,00€), 02.10.6012 

(2.000,00€), Σύνολο 40.000,00€. 

Η κατανομή των ωρών απασχόλησης του προσωπι¬ 
κού, ως ανωτέρω, θα γίνεται κάθε φορά ανάλογα με τις 
ανάγκες της Υπηρεσίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κερατσίνι, 2 Μαρτίου 2017 
Ο Πρόεδρος 
ΔΗΜΗΤΡΙΟΣ ΣΟΥΤΟΣ 


ΔΙΟΡΘΩΣΕΙΣ ΣΦΑΛΜΑΤΩΝ 

(3) 

Στην αριθμ. 117188/Δ2 απόφαση του Υπουργού Παι¬ 
δείας, Έρευνας και Θρησκευμάτων, που δημοσιεύθηκε 
στο ΦΕΚ 2423/τ.Β'/14.07.2017, στη σελίδα 24850, στην 
α' στήλη, στον 14ο στίχο εκ των κάτω, διορθώνεται η 
ημερομηνία: 

από την εσφαλμένη: «Αθήνα, 11 Ιουνίου 2017», 
στην ορθή «Αθήνα, 11 Ιουλίου 2017». 

(Από το Εθνικό Τυπογραφείο) 


(4) 

Στην απόφαση του Υπουργού Παιδείας, Έρευνας και 
Θρησκευμάτων, και του Υπουργού και της Υφυπου¬ 
ργού Οικονομικών, που δημοσιεύθηκε στο ΦΕΚ 2351/ 
τ.Β'/11.07.2017, στη σελίδα 23761, στην α' στήλη, στον 
2ο στίχο πριν την περίληψη, διορθώνεται ο αριθμός της 
απόφασης 

από τον εσφαλμένο: «Αριθμ. 109343/12», 
στο ορθό: «Αριθμ. 109343/12». 

(Από το Εθνικό Τυπογραφείο) 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 


























